
DA POSVUDA ZAVLADA ISTINA I PRAVDA 

Mjesečna nakana Apostolafa molitve, koju je blagoslovio Sv. Otac 

Često gledamo mnoge nepravde i zloće i otimačine, pa nas 
zaboli u srcu. A što je najgore često vidimo, da ovi nepravednici 
imadu najviše sreće i časti i bogatstva. A sirotinja strada. Nekima se 
onda vine duboki uzdah iz duše: O Bože, gdje je tvoja pravda? 

Čekaj, nemoj tako naglo! Gdje ti možeš zapovijedati Bogu, 
da bi ovoga ili onoga kaznio, kako se tebi sviđa? A jesi li ti bez 
grijeha? A nije li svaki čovjek slobodan? Kada bi Bog iza svakog 
grijeha odmah kažnjavao, zar to ne bi značilo, da nam Stvoritelj 
ograničava slobodu, koju nam je sam dao? 

Ali i ovo je sigurno: svako zlo djelo, koje kajanjem i pokorom 
ne popravimo na ovom svijetu, bit će sigurno kažnjeno na drugom 
svijetu, a često već i na ovom svijetu. 

SVETO PISMO SVJEDOCI 

Josipa Egipatskoga prodala su braća, ali malo zatim stiže ih 
velika kazna Božja: glad, pa sami moraju putovati u tuđu zemlju, 
gdje je njihov prodani brat postao kraljevskim namjesnikom. Sad 
će morati klečati pred njim puni stida i straha. 

Poznato je, kako su Egipćani strahovito progonili narod izrael- 
ski. Upotrebljavali su ih kao robove za gradnju svojih piramida, gdje 
su mnogi umirali iscrpljeni od teškog rada. Napokon počeli su im 
ubijati svu novorođenu mušku djecu. Trajalo je to dosta dugo vre- 
mena, ali napokon dođe čas kazne Božje. Na riječ Mojsijevu pre- 
tvoriše se sve rijeke i jezera u krv i Egipćani makar bogati padoše 
u strahovitu nevolju. Prije su njihove primalje ubijale izraelsku djecu, 
ali sada zapovjedi Bog anđelu,, neka jedne noći poubija sve prvo- 
rođence egipatske od sina taraonova do sina i one posljednje robi- 

nje egipatske. Faraon je htio da uništi cijeli narod izraelski, ali zato 
pogibe u Crvenom moru on i cijela njegova vojska. Zar to nisu očiti 
znakovi pravde Božje, koja kažnjava grijeh često puta već na ovom 
svijetu? 

Bezbožni neprijatelji proroka Daniela nagovorili su kralja, da 
nevinog proroka baci u jamu lavsku. Ali Bog je čudom sačuvao život 
Danijelu, pa rasrđen kralj dade sve te nepravedne svoje savjetnike 
pobacati u tu istu jamu, gdje ih odmah razderaše lavovi. 

Dvojica staraca krivično optužiše nevinu Suzanu i ona je imala 
biti kamenovana, ali Bog otkri njihovu klevetu i laž, pa su sami bili 
zasuti tim istim kamenjem, za koje su mislili, da će pasti na Suzanu. 

O onom tvrdici bogatunu pripovijeda Isus u Evanđelju sv. Lu- 
ke, kako vapije iz pakla: »Oče Abrahame, smiluj se meni, i pošalji 
Lazara, neka umoči u vodu vrh svoga prsta, da mi rashladi jezik, jer 
se silno mučim u ovom plamenu.« Ali Abraham mu odgovara: »Sin- 
ko, sjeti se, da si primio dobra svoja u svom životu, a Lazar jednako 
zlo. Sad se on ovdje tješi, a ti se silno mučiš« (Lk. 16, 25). 

Kad je Pilat htio osloboditi Isusa, onda je židovska rulja vi- 
kala: »Krv njegova na nas i na našu djecu!« (Mt. 27, 26). Kako groz- 
no se ispunila ta riječ na cijelom tom izabranom narodu. Svjedok 
je cijeli svijet, a svjedoci smo i mi danas. Bog je oduzeo tome na- 
rodu sve, što je narodu kao takovu milo i drago. 

Uništen im glavni grad, uništen hram, koga ne mogu evo već 
kroz skoro dvije tisuće godina da sagrade. Raspršeni lutaju po svijetu 
kao Kain sa žigom prokletstva na čelu. Izgubili su domovinu, izgubili 
ono, što je čovjeku najslađe na svijetu, svoj materinski jezik. Nestalo 
je sviju potresnih bogoslužnih obreda. Oduzeo im je Bog svećenike, 
kraljeve, junake i velike žene. Gdjegod se nasele, sreta ih prezir i 
mržnja. Narod je to, koji nam svojim opstankom svjedoči, da još 
ima Božje pravde i istine. 


ŽIVOT SVJEDOCI 

Robespier, najgrozniji progonitelj za vrijeme velike francuske 
revolucije, koji je tisućama dao odsjeći glave, sam umire pod krv- 
ničkom sjekirom. Isto tako Danton i Karier, vođe te krvave revolu- 
cije, koji su tolike francuske majke zavili u crninu. 

Pri koncu revolucije 1793. pobožan svećenik obilazi bolesnike 
u bolnici. Dođe i do kreveta nekog ranjenog vojnika, koji je mirno 
ležao vedra lica. »Prijatelju, rečeno mi je, da ste vrlo teško ra- 
njen.« Na to se bolesnik malko nasmiješi i odgovori: »Oče, podigni- 
te malo pokrivač!« Svećenik odgrne pokrivač i naglo odskoči od 
užasa, kad ugleda, da je vojnik izgubio obadvije ruke. »Nadignite 
sad pokrivač kod nogu!« Podiže svećenik i vidi, da je bolesnik 
izgubio također i obadvije noge. 

»Nemojte me, oče, sažaljevati. Dobio sam samo ono, što sam 
zaslužio. Isto tako sam ja postupao s kipom raspetoga Isusa. Bio 
sam s drugovima na putu i opazili -smo jedno raspelo kraj ceste. 
Odlučili smo da ga srušimo. Ja sam se uspeo na raspelo i odrezao 

sam Raspetome obadvije noge i ruke. Odmah zatim, kad smo stigli 
u svoj tabor, nastala je bitka i prvi hitac pogodio je mene i doveo 
me do ovog stanja, u kome me sada vidite. Ali hvala Bogu, da mogu 
činiti pokoru za svoje svetogrđe na ovom svijetu, a ne u vječnosti.« 

Mi vjerujemo da opstoji Bog pravedni i istiniti pa mislimo če- 
sto na tu istinu i bit će nam lakše u ovo korizmeno vrijeme činiti 
pokoru za svoje grijehe, a lakše će nam biti podnositi i mnoge ne- 
pravde u životu, jer znamo, da još živi pravedni Bog. Prikažimo 
svoje molitve i patnje, da bi se Bog udostojao skratiti vrijeme kušnja 
i strahota, koje pune svijet mržnjom i nepravdama pa da bi zavla- 
dala u srcima i u državama ljubav Srca Isusova i pravda Krista Kralja. 

N. Prev. 

VRATA SVIMA OTVORENA 

A SRCE JOŠ VEĆMA 

U južnom Tirolu stoji još i danas stari samostan, sada župski 
dvor. Jednostavne zidine, isprekidane prozorima negdašnjih redov- 
ničkih sobica, razdvajaju samo velika samostanska vrata, nad kojima 
stoji krasan natpis: Vrata su otvorena, a srca još većma! Bila je to 
srdačna dobrodošlica umornom putniku starih vremena, a za nas je 
časna uspomena kršćanske ljubavi. 

Te iste riječi mogle bi ie napisati na svako svetohranište, samo 
s mnogo više značenja i istinitosti. Vrata su svima otvorena, a Srce 
Isusovo još većma! Jer takvo je Spasiteljevo Srce uistinu. 

U svetohraništu bukti ljubav, koja želi obuhvatiti cio svijet, 
sve ljude. Nikoga ta ljubav ne isključuje, nikoga ne odbija, pa ni 
svog najvećeg neprijatelja. Zato Crkva i prispodablja Spasitelja s mi- 
losrdnim Samaritancem, koji zaboravlja na sve uvrede i nezahvalno- 
sti i gleda samo na našu bijedu i žudi, da nam pomogne. Velik smo 
mi bolesnik, radi kojega se božanski liječnik spustio s neba na 
zemlju, samo da nas iscijeli. I ne obazire se ni na kakve prigovore. 
Farizeji su mu strašno zamjerili, što se druži sa grješnim ljudima. 
A on na našu najveću utjehu izjavljuje, da nije došao radi pravedni- 
ka, nego radi grješnika. Radi sviju nas. 

A kako je istom iskrena ta ljubav Srca Isusova prema na- 
ma! Mi ljudi nekako teško možemo shvatiti, da netko može ljubiti 
posve nesebično, bez ikakve potajne nade u vlastitu korist. A eto 
ljubav Isusova Srca bila je i jest bez ikakva trunka pretvaranja i 
himbenosti. Život je svoj dao, da nam tu svoju ljubav dokaže, i više 
zacijelo nije mogao dati. Ta ljubav plamsa još i sada u svetoj hostiji 
i želi ogrijati sve. 

Ljubav Srca Isusova je djelotvorna. Nije to samo neki 
osjećaj, neko ugodno sjećanje, već volja i živa želja da nam pomog- 
ne. Božansko bogatstvo prelijeva se u tom Božjem Srcu, koje jedva 
čeka, da mi svoja srca otvorimo i primimo u se blago milosti Božje. 
Sve ljude pozivlje k sebi: »Dođite k meni svi, koji ste umorni i opte- 

rečeni, i ja ću vas okrijepiti!« (Mt. 11, 28). Govori to Spasitelj oso- * 
bito sada, kad i Crkva zove sve svoje vjernike, da izvrše svoju 
uskrsnu kršćansku dužnost: da očiste dušu od zla i opačine i prime 
u se Isusovo tijelo. 

Uvijek je taj poziv Crkve i poziv Isusova Srca bio neumoran. 

Ali ove godine ne smije ga ni jedan Hrvat katolik prezreti. Jer sada 
se ne treba nitko bojati zaći u crkvu niti se tko smije stidjeti stupiti 
u ispovjedaonicu. Na Božjem zakonu i s Božjim blagoslovom gradi 
se nova Hrvatska. A tu zacijelo ne će graditi ni dograditi oni, koji 
bježe od Boga, a još manje oni, koji ga vrijeđaju i mrze. 

Stoga svaki Hrvat mora ove godine izvršiti svoju uskrsnu 
dužnost i urediti račune s Bogom. Onda će se ljubav Srca Isusova 
razliti na hrvatske duše, a to će biti zalog sretnije budućnosti naše 
domovine. 

M. Kutunčić D. L 


NAŠA VJERA U PAPU 

Rim je radost i ponos svakog kršćanina. Vječan je, jer u nje- 
mu vlada neumrli vladalac. Slavan je kao grad na gori, u kojeg su 
uprte oči sviju naroda. Moćan je, jer je osvojio srca milijuna, koji 
su mu odani živom vjerom i žarkom ljubavlju. 

U njemu je vladar vječnog kraljevstva, zamjenik Gospodara 
nadsvijeta. Njegovu riječ drži i brani nebo, jer s njim stoji i pada 
vječnost u vremenu, božanstvo u čovječanstvu, nebo na zemlji. Krš- 
ćansko srce to vjeruje, zato ono tako radosno uzdršće, kad se sama 
sjeti gospodara vječnog Rima, Oca kršćanstva, Pape. Kršćanin vje- 
ruje, da on u zajednici sa Kraljem, kojemu je dana sva vlast na nebu 
i na zemlji, i sa Ocem svega vidljivoga i nevidljivoga, upravlja i vla- 
da kraljevstvom duša. On vjeruje, da je Papa, mirni i jednostavni 
vatikanski Prvak, gospodar svakog duhovnog kraljevstva, sviju savje- 
sti, sviju duhova, sviju volja i umova. Čovjek je, ali kršćanin vje- 
ruje, da je u njegovim rukama Božja sila, da je on vječni vidljivi 
Krist na zemlji. 

Papa je čovjek, kojega poznaju samo vjernici, duše, koje vje- 
ruju. A svi drugi - čude se. Za njih je katoličko obožavanje Pape 
u najmanju ruku nerazumljiva stvar. Eto upravo kao što je to bio 
ovaj slučaj. Dogodio se je prije par sedmica u bazilici sv. Petra u 
vječnom Rimu. Dva moderna mladića u vojničkoj uniformi našla se 
u velebnoj Bazilici za jedne rimske svečanosti. Papa je prolazio no- 
šen na nosiljci kroz oduševljeno mnoštvo vjernika. Oduševljenje na- 
roda prelazilo je u živoj vjeri u zanos. Val sveopćeg uvjerenja mo- 
rao je zahvatit i onu dvojicu, što privukoše našu pažnju. I eto, dok 
se jedan ganut i oživljen upravo vjerom ovoga mnoštva povukao 
za leđa svog pratioca i pobožno se prekrižio, drugi se prezirno 
nasmiješio i lanuo: »Luda pretjeranost«! — »Ne gospodine«, uspro- 
tivio se mladi hrvatski bogoslov, koji se tu našao, »to je oduševlje- 

Papa Pijo XII. na dan svoje krunidbe (12. IH. 1939.) blagoslivlje cio svijet 
i širi ruke, kao da želi zagrliti sve narode 


nje, i to oduševljenje, koje nije staro tek nekoliko godina«! Da, * 

oduševljenje ovo već dvadeset vjekova grije i privlači katolička srca, 
jer već 20 vjekova živi vjera u Kristovog Namjesnika na Zemlji, u 
tog silnog gospodara vječnog kraljevstva. Ali eto Rim i Papu ne 
može se razumjeti, ako se ne vjeruje. 

I danas, kad slavimo Papin dan, kad se u nepreglednim povor- 
kama redaju narodi pred prijestoljem vječnog vladara, da mu pri- 
znaju svoju vjeru, živu i nepokotebivu, probudimo i mi Hrvati tu 
vjeru. Imamo zato i posebnih razloga. Nijedan narod nije toliko 
osjetio vječnu moć rimskog vladara Božjeg kraljevstva, kao mi. Pred 
13 vjekova zajamčio nam je taj nesavladivi gospodar, da će nas 
svojom moći štititi i voditi k pobjedi sv. Petar, ako ostanemo vjerni 
pravdi, na koju smo mu obrekli vjernost. I eto u današnje dane on 
nas je doveo do te pobjede, ispunio je svoje obećanje. Pa kad su 
vjerni Hrvati sačuvali svoju vjeru u rimskog Papu u svojim najtežim 

danima, kroz tako burne godine, ne ćemo je zatajiti ni mi Hrvati 
dvadesetog vijeka. Ta mi smo svjedoci divnijeg Rima i božanstveni- 
jeg Pape, nego svi prijašnji naraštaji. Pred nama on stoji kao nad- 
zemaljsko biće, čist od sviju zemljinih grjehota i strahota. Stoji vječan 
kao nosilac čisto božanskih prava na izabranike Božjih stvorenja. 

I dok danas vlada strahovito' obračunavanje među zemaljskim 
carstvima, dok se uzbibalo i stalo rušiti sve, na što se čovjek zemlje 
pouzdao, plovi narod v’jere mirno u budućnost, jer zna, da se vječni 
temelji Božjeg carstva ne će stresti, da glavar vječnog kraljevstva 
ne će pasti. Pogledom uprtim u vječni svijetli grad, motri narod vje- 
re, kako se raspada tijelo i zemlja sa svojim građevinama i svojom 
kulturom, kako nadolazi novo doba, preteča vječnog dana. 

Slavimo Papin dan! Sklonili smo se srcem i mislima u vječni 
grad, stupili smo pred čovjeka, kojega ne možemo tjelesnim očima 
vidjeti, ali u kojega vjerujemo i kojega ljubimo kao Krista. Nitko 
drugi nema prava na ovu vjeru i na ovu ljubav. Samo on, vječni 
gospodar nadsvijeta na zemlji, neumrli vladalac vječnoga kraljev- 
stva u vremenu. I dok ga gledamo, dok mu se divimo, snažnije po- 
činjemo osjećati, da smo i mi uklopljeni u tu vječnost, da smo djeca 
vječnosti, ta djeca smo ovoga milog Oca kršćanstva. 

Papa je nama Krist na zemlji! 

Rim je nama Vječni Grad! 

Pijo XII. je za nas, koji vjerujemo, nosilac sviju Božjih prava, 
živi gospodar vječnog kraljevstva. 

Mim. 


DJELO NAŠEGA OTKUPNJENJA 

ČETVRTI ČLANAK VJEROVANJA: MUČEN POD PONCIJEM PILATOM 

Sin je Božji uzeo naše siromaštvo i nevolje, da nas učini dio- 
nicima svojih dobara. Njegova će nas muka jednoć izbaviti od naših 
muka, njegova će nas smrt učiniti besmrtnima. U njegovim ćemo 
suzama naći našu radost, u njegovu grobu naše uskrsnuće (Sveti 
Atanazije). 

Tri i po godine naučavao je Isus, opominjao, dobro činio. Sad 
je došao njegov čas, došlo je vrijeme one polovice sedamdesete 
Danijelove sedmice. Šezdeset i devet sedmica, (to jest 69 X 7 godi- 
na, dakle 483 godine), prošlo je od zapovijedi kraljevske, da se na- 
novo sagrade zidovi jeruzalemski, kad je Isus počeo javno nauča- 
vati, a polovinu je sedmice, to jest tri i po godine naučavao. Sad se 
imalo još ispuniti proroštvo, da u polovici ove sedamdesete sedmice 
Krist utvrdi zavjet prinesavši sebe za žrtvu Bogu. 

GETSEMANI 

Spasitelj je za cijeloga života puno trpio. Već sama pomisao 
na žrtvu, koju će prinijeti na koncu života, punila je njegovo pre- 

sveto Srce ozbitjnošću i bolju. Više je puta prorekao učenicima svoju 
muku i smrt, ali oni toga nisu razumjeli, jer su neprestano sanjali o 
nekom zemaljskom kraljevstvu. Isus je češće oćutio progonstva, 
mržnju, nezahvalnost. To ga je sve boljelo. Ali sve je to došlo kao 
najedamput u posljednji dan njegova života. Vidimo ga u getse- 
manskom vrtu žalosna, potištena, zaplašena. Usrdno se moli nebe- 
skom Ocu, pada ničice, podnosi smrtnu muku, znoji se krvavim 
znojem. Kako može čovjeka mučiti žalost, strah, odvratnost! 

Tko će pojmiti Spasiteljevu tjeskobu! Jedan ga apostol izdaje, 
drugi će ga zatajiti; On će umrijeti za sve ljude, a ipak će tolike 
besmrtne duše propasti. To mu je tako žao, da bi mu Srce puklo 
od boli te stoga uzdiše: »Žalosna je duša moja do smrti.« On ima 



Foto W. de Vries S. I. 

Getsemanski vrt, u kojem je Spasitelj započeo svoju muku 


sada uzeti na se sve grijehe svijeta, da za njih zadovolji. A kako mu 
se gade svi ti grijesi! On poznaje svu strašnu grdobu grijeha. Ta 
odvratnost muči njegovo sveto Srce. Osim toga navaljuje i strah na 
njegovu dušu. Još malo, pa će ga spopasti i tjelesne muke i sutra 
će on — umrijeti. U tim silnim bolima pada on u smrtnu borbu, po- 
činje se znojiti krvlju. 

MUŽ BOLI ^ 

Domala dolazi izdajnik. Spasitelj mu pripravno ide ususret, 
daje se svezati i voditi. On je lišen slobode, da nama pribavi slo- 
bodu djece Božje. I sad ga udaraju, guraju, vuku, pljuju na njega: 

a sve to popraćuju najpogrdnijim riječima, kakove znade bujna 
istočnjačka mašta izmisliti. Od Ane, gdje je dobio nepravedno bol- 
nu ćušku, vode ga Kajfi, gdje uzalud nastoje svjedoci da iznesu što 
protiv njega. Isus šuti i trpi. A kad ga Kajfa zaprisegne, da kaže, da 
li je Sin Božji, on progovara, premda zna, da je sa strane Kajfe to 
sve samo licemjerstvo. I bude osuđen na smrt. Cijelu noć mu ne 
daju mira: »Isus osta cijelu noć svezan.« Isus umoran, izmučen, 
žedan, pogrdi van: muž boli. Još ga čekaju strašne muke i bičevanje, 
Irnova kruna, raspinjanje, žeđa. Muke, sve strašnije sve groznije i 
u duši i na tijelu, sve do onih riječi: »Oče, u ruke tvoje predajem 
duh svoj.« 

PILAT U VJEROVANJU 

Ime rimskog upravitelja u židovskoj zemlji, Poncija Pilata spo- 
minje se toliko puta i spominjat će se do konca svijeta. AH jadne 
li slave! Ime je to muža, na kojemu se vidi dokle može čovjeka do- 
vesti ljudski obzir. Kad su mu doveli Isusa svezana i počeli ga 
optuživati, odmah je uvidio, da je to samo zavist i otvoreno izjavlju- 
je: »Ja ne nalazim nikakve krivice na njemu.« Da je samo u dalj- 
njem toku rasprave bio dosljedan. Mjesto da ga junački obrani i 
da se usprotivi nasilnim farizejima, on nastoji, da se riješi Isusa i 
šalje ga Herodu, zatim ga hoće pustiti na slobodu mjesto Barabe. 
Čuje iz ustiju božanskog Učitelja istinu o nebeskom kraljevstvu, ali 
on prezirno odvraća: »Šta je istina?« On sve više popušta Židovi- 
ma; daje Isusa bičevati, samo da bi se narod tim zadovoljio; do- 
pušta da se rimski vojnici Isusu narugaju i okrune ga za kralja tr- 
novom krunom. Neodlučan je, sve manje ima snage, i kad napokon 
čuje: »Ako ovoga pustiš, nisi prijatelj cara,« popusti ljudskom obzi- 
ru i izrekne najnepravedniju osudu: dade nevinoga Jaganjca Božjeg 
raspeti na križ. 

RASPET 

Lako je izreći ovu riječ, ali teško je shvatiti svu strahotu mu- 
ka, koje ona označuje. Osuđen na križ imao je biti izbičevan, morao 
je sam svoj križ nositi uz neprestane udarce i guranje: to je onaj 
strašni put od sudnice do stratišta. Nesmiljeni krvnici, podjarivani 
cikom svjetine, što se naslađivala mukama osuđenikovim, nastoje što 
okrutnije obaviti svoj posao. Takav je bio i Isusov križni put. 

U korizmi i inače obavljaju vjernici pobožnost križnoga puta. 
Koliko nam duhovne koristi donosi ova pobožnost! Tu nalazimo 
utjehu i jakost za naš križni put, ljubav, velikodušnost, želju za tr- 
pljenjem Isusu za ljubav. 

UMRO 

Na Kalvariji smo. Pred križem. To je oltar, na kojem izgara 
najvrednija i Bogu najmilija žrtva. Od ove žrtve dobivaju sve druge 
istom svoju vrijednost. Žrtva je to jedna jedina krvna u Novom 
Zavjetu, ali se zato neprestano obnavlja nekrvnim načinom na olfa- 

Izranjeni , pogrđeni i poniženi Isus — žrtva naših grijeha 

ru u našim crkvama: sv. Misa. Kad pribivamo toj žrtvi, onda je to, 
kao da smo na Kalvariji, jer je iste vrijednosti kao i žrtva na križu. 
Na križu Bog umire. Čovjek je sagriješio, neizmjerno uvrijedio 
Stvoritelja. Ne može dati zadovoljštine, pa makar i umro. Stoga je 
Sin Božji postao čovjekom i umro. Tako je i Bog i čovjek umro, 
Bogu je dana neizmjerna zadovoljština, on je izmiren, a čovjek 
spasen. Ali uz neke uvjete. Mi moramo primijeniti na sebe zasluge 
Isusove muke: moramo vjerovati u njega, držati njegove zapovijedi 
i upotrebljavati sredstva milosti: molitvu i sakramente. 

KRIŽ — OGLEDALO I KNJIGA 

Neki pobožni svećenik imao je sliku Isusa izranjenoga i trnjem 
okrunjena. Pred tom je sljkom često stajao. Vidjela to iz kuće na 
suprotnoj strani neka žena svjetskoga duha. Pomisli, da se to sveće- 
nik gleda u ogledalo. Jednom ga zgodom zamoli, da bi joj po- 
kazao to ogledalo u zlatnom okviru. Kako li se začudi, kad opazi 
mjesto ogledala i u ogledalu mjesto sebe Isusa svega u ranama: 
čovjek boli! To je tako gane, te se obrati. 

Mnogima je i križ Isusov poslužio kao ogledalo. Ogledajmo 
se i mi često u to ogledalo. Sveti Filip Benicij zamoli na smrtnoj 
postelji gledajući u propelo: »Dajte mi moju knjigu!« Dodavali mu 
sad jednu, sad drugu knjigu od onih, koje su bile u sobi. Ali on još 
uvijek traži svoju knjigu. Napokon se dosjete, što želi, te mu 
pruže križ. Sav sretan on će: »To je moja knjiga, moja najdraža 
knjiga. U tu sam knjigu često pogledao i našao prosvijetlje- 
nje i utjehu. S tom knjigom završavam svoj život.« Tko ljubi Isusa, 
taj će doista naći u križu Isusovu kao u kakovoj duhovnoj knjizi 
sve: i vjeru i utjehu i jakost i svijetlo. 

POKOPAN 

Najveća kršćanska svetinja u Svetoj Zemlji je crkva sv. groba. 
To je velika crkva i u njoj je i Kalvarija i sveti grob, jer je Isus po- 
kopan nedaleko same Kalvarije u vrtu Josipa iz Arimateje. Pod veli- 
kom se kupolom nalazi kapela sv. groba. S najvećom pobožnošću 
i ganućem ulaze hodočasnici u to mjesto. Koliko je žarkih molita- 
va tu izrečeno, koliko suza proliveno. Tu je ležalo sveto tijelo Isuso- 
vo puno rana i modrica sa Srcem probodenim, tijelo bez krvi i bez 
duše, ali sjedinjeno s božanstvom. Grob je jasan dokaz, da je Isus 
doista i umro, jer inače ne bi bio pokopan. Dozvoljeno je bilo ski- 
nuti tijelp Isusovo istom onda, kad je bilo sigurno, da je Isus umro. 
Da bude sigurnost potpuna, probo mu je vojnik rebro (Srce) ko- 
pljem. Tim se jače ističe njegovo uskrsnuće. Toga se mi sjećamo, 
kad dođemo u pobožnosti križnoga puta do četrnaeste postaje. 
»Narodi će se njemu moliti i grob će njegov biti slavan« (Iz. 11. 10). 
To se proroštvo sjajno ispunilo. 

Promatraj često muku i smrt Isusovu. Tu ćeš vidjeti, kako je 
strašno zlo grijeh, jer je radi grijeha naših Sin Božji toliko trpio. A 
vidimo i preveliku ljubav Božju prema ljudima, jer je »obilno u nje- 
ga otkupljenje«, Na nama je, da ti veliki plodovi muke i smrti 
Gospodnje ne budu za nas izgubljeni. Muko Kristova, 
okrijepi me! 

Petar Gartler D. L 


SVECI U ŽIVOTU 

7. ožujka 

SV. TOMA AKVINAC (+ 1247.) 

U mladim godinama osjetio je Toma poziv, da se pridruži svo- 
jim učiteljima i postane dominikancem. On je taj Božji glas doista 
svom dušom prihvatio i u 17. godini stupio u red sv. Dominika. Ali 
kako je znao, da će se njegovi kod kuće tome jako protiviti i na- 
stojati zapriječiti, savjetovao je poglavarima, da ga pošalju u Rim, a 
onda u Pariš. No braća ga na putu prijevarom uloviše i dovedoše 
kući. Tu ga zatvoriše u jednu sobu. Samo su njegove dvije sestre 
smjele općiti s njim. Zaslijepljena majka ga je nagovarala molbama 
i nježnošću, da ostane u svijetu, a braća zlostavljanjem. Kad sve to 

nije koristilo, doveli su mu neku pokvarenu ženu, da ga zavede na 
grijeh i tako izbije iz glave misli na samostan. Ali mladić u svetoj 
srdžbi spopane užarenu glavnju s ognjišta i izjuri jadno stvorenje. 
Dvije je godine bio Toma u tom kućnom zatvoru, dok za stvar nije 
dočuo Papa Inocent IV. i zapovjedio Akvinskim plemićima, da mla- 
dića smjesta puste na slobodu, da pođe za Božjim glasom. 

Taj se postupak opetuje tko zna koliko puta i kod nas. Kad se 
Bog usudi pozvati kojeg mladića ili djevojku u svoju posebnu služ- 
bu, tada se dignu sve tetke i kume, i braća i sestre, pa čak i jadni 
roditelji, da izbiju iz glave svojoj djeci te »lude« misli. Zna se dogo- 
diti, da u toj nekršćanskoj borbi ne prezaju ni pred đavolskim za- 
vađanjem, samo da dođu do cilja. I onda si utvaraju, da su učinili 
djelo najveće roditeljske ljubavi! 

12. ožujka 

SV. GRGUR VELIKI J+ 605) 

Kad je sv. Grgur postao Papa, običavao je svaki dan pozvati 
12 siromaha na ručak i sam im je dvorio kod stola. Priča se, da se 
jednom među tom dvanaestoricom našao i jedan trinaesti i da je to 
bio sam Gospodin Isus, koji je htio na taj način nagraditi Papinu 
ljubav prema sirotinji. 

Među našim siromasima i oskudnicima, kojih je dandanas pun 
svijet, ne vidimo Isusa tjelesnim očima, ali kršćansko milosrdno 
oko gleda u svakom siromahu Spasitelja, koji govori: »Sto učinite 
jednom od ove moje najmanje braće, meni učiniste.« 

19. ožujka 

SV. JOSIP 

O čovjeku, kojega se Sin Božji na zemlji dostojao nazivati svo- 
jim ocem, i Majka Božja, po istočnjačkom običaju, svojim gospoda- 
rom, veli sv. Terezija Velika: »Ne sjećam se, da bih ikada zamolila 
nešto od iv. Josipa, a da nisam primila. Izgleda, da je Bog dao o- 
sialim svecima milost, da pritiču ljudima u pojedinim potrebama. Ali 
kod sv. Josipa sam iskusila, da on pomaže u svakoj potrebi. Time 
kao da Gospodin želi pokazati, da i na nebu čini sve, što sv. Josip 
zaželi, kaošto mu je bio pokoran na zemlji. . . « 

21. ožujka 

SV. BENEDIKT (+ 550) 

Sv. Benedikt je začetnik redovničkog života na zapadu. Osno- 
vao je red benediktinaca i dao im kao glavno pravilo: »Moli i radi!« 
Ti su redovnici doista u burna vremena Srednjega vijeka sačuvali 
kršćansku kulturu te svojim radom i molitvom pokrstili i uljudili ev- 
ropske narode. U toj lozinki sv. Benedikta treba tražiti spas i u da- 
našnje vrijeme, kad najveća većina ljudi uopće ni ne zna moli^ a 
radi otuđivanja od Boga promatra i rad kao neko prokletstvo i rop- 
stvo, a ne kao životnu dužnost i suradnju sa Stvoriteljem na obnovi 
i usavršenju vidljivoga svijeta. 

NEPOZNATA SREĆA 


»Gospodine Isuse Krisfe, koji si rekao: Žetva je velika, ali poslenika je 
malo, Molite dakle Gospodara žetve, da izašalje poslenike na svoju žetvu! 
Zahvaljujem Ti od srca, što si mi ulio želju, da stupim 
u redovnički stalež te me uvrstio u ovo sjemenište...« 

Tako mole svaki dan veseli, svježi mladići, pitomci Malog Sjemeništa Druž- 
be. Isusove u Travniku. Cudnol Ono, što ljudi promatraju s nepovjerenjem i sma- 
traju za najveću nesreću, gledaju ovi mladići kao najveću čast i izvanrednu milost, 
pa osjećaju dužnost, da na toj milosti svaki dan zahvaljuju Bogu. A nisu to u 
njihovim ustima prazne riječi, već duboko uvjerenje. Znadu oni, što znači biti 
redovnik, svećenik. Oni u dnu duše osjećaju i već pomalo proživljuju istinitost 
izreke, koja je izišla iz usta mnogih svetaca i uvjerenih katolika: redovnički je 
život raj na zemlji. 

Švedski književnik Bjornson susretne jednog dana na ulici kćerku nekog 
svog prijatelja. Bila je postala redovnica na začuđenje sviju poznatih. Književnik 
je pozdravi i radoznalo upita: 

»No, jeste ii sretni u svom redovničkom zvanju?« 

Za odgovor dobi veseli: »Da!« a blaženi smiješak prelije se redovnici 
preko lica. 

Ali tada stavi časna sestra pitanje: »A vi, gospodine doktore, jeste iTvi 
sretni?« 

Sjena tuge pređe preko muževnog čela: »Nisam! A ne znam, što ne bih 
dao, kad bih mogao biti tako sretan, kao što ste vi!« 

Ta sreća i taj raj na zemlji ispunja srce redovnika i mladića, koji se pri- 
pravljaju na redovnički stalež, ponajprije radi blažene svijesti, da su oni iza- 
brani između tisuća i da su pozvani u povjerljivo druženje sa samim Bogom. 
On trazi od njih sve, potpuno predanje. Oni mu moraju žrtvovati i prikazati sve, 
što ljudi smatraju svojim neotuđivim vlasništvom: udobnost života, radosti obite- 
lji, vlast nad samim sobom. S tri čavla svetih zavjeta: siromaštvom, čistoćom, 
poslušnošću, daju se oni prikovati na Isusov križ, da posve i isključivo pripadaju 
niemu. Ali te žrtve su slatke duši, koja ljubi, jer zna, da se predaje onome, koji 
jedini ima neograničeno pravo na ljudsko biće i koji to biće jedini može pravo 
i potpuno usrećiti. Nije onda čudo, da toliki redovnici rado prezru sve blago 
zemaljsko, samo da mogu biti posve Božji. 

Godine 1932. umro je u Americi milijunaš Minford i 0 'stavio svojim bašti- 
mcima bajoslovno bogatstvo. I svojoj kćerci Graciji, koja je bila redovnica dorni- 
nikanka, namro je 20 milijuna Kuna, ali uz uvjet, da skine sa sebe redovničko 
odijelo i povrati se u svijet. Inače ne će dobiti ništa. Pa što je učinila ta Bogu 
posvećena djevojka? Veselo se nasmiješila na tako smiješan prijedlog i odlučno 
izjavila: »Rado se odričem tog blaga, samo da mogu biti sretna na onom mjestu, 
na koje me je predobri Bog u svojoj mudroj providnosti postavio.« Imala je ona 
u srcu malo veće blago nego je bilo ono, što joj je nudio pokojni otac, koji je 
i sam morao svoje zemaljsko blago ostaviti drugima. 

A drugi razlog, radi kojeg su redovnici tako sretni radi svog poziva, nalazi 
se u dubokom nutarnjem miru, koji proizlazi iz svijesti, da oni pripadaju posve 
Bogu, a taj je mir izvor velike sreće, o kojoj ljudi daleko od Boga nemaju ni 
pojma. 

»Znate li vi, tko je Bog?« govorio je neki sretnik, kad se iza duga lutanja 
napokon pomirio s Bogom. »Bog je mir! Sto je čovjek dalje od Boga, to je dalje 
od mira, a nutarnji je mir jedina prava sreća. Ja sam eto sve časno s Bogom 
uredio i našao sam nutarnji mir, svoju potpunu sreću.« 

Tako govore ljudi, koji su se s Bogom samo pomirili. A što bi znali o svo- 
joj nutarnjoj sreći i miru reći oni, koji su se Bogu potpuno predali u redov- 
ništvu. Oni zacijelo posjeduju taj nutarnji mir i pravu sreću u potpunoj mjeri, 
jihovo je srce smireno, jer osjeća, da je upravljeno prema svom naravnom 

Žetva je velika, ali poslenika je malo! Pođi i ti u Božju žetvu! 


težištu, za koje je i stvoreno. Njima Spasitelj govori kao i apostolima: »Mir vam 
svoj ostavljam, mir svoj dajem Vam, a dajem vam ga onakvog, kakva svijet ne 
može dati!« 

Samo je čudna pojava, da ni mnogi kršćanski roditelji ne mogu nikako 
shvatiti tu istinu. Oni gledaju sreću svoje djece samo u tome, da ih dobro op- 
skrbe i dobro udadu ili ožene. I ako se Bog usudi pozvati i koje njihovo dijete 
u svoju posebnu službu, smatraju oni to strašnom nesrećom i pokreću sve sile i 
poluge, da se djetetu izbiju iz glave tako »lude misli«. Manjak je to, velik ma- 
njak kršćanskog duha i shvaćanja. Jer doista malo ima kršćanskog duha onaj, koji 
smatra nesrećom ono, što je najviša počast, koju Bog običaje iskazivati kršćanskoj 
obitelji. 

Drugi bi opet željeli, da im se koje dijete posveti Bogu, a ne znaju, kako 
bi si tu milost isprosili. Za to valja najprije moliti, mnogo moliti. Jer Božji je 
poziv nezaslužena milost, ali milost, koju usrdna i ustrajna molitva može isprositi. 
A zatim odgajati dijete od najranije mladosti u iskrenoj pobožnosti i ljubavi 
prema Isusu, koji je radi nas postao čovjekom i posve se za nas predao. Ostala 
će učiniti Bog, ako se udostoji pozvati dijete k sebi. Roditelji su učinili svoje, 
ako dijete očuvaju od zla i ne stavljaju zapreke Božjim osnovama. 

A mladići, koji osjete u sebi tajanstveni glas? Nek otvore velikodušna 
svoje srce i predaju se Spasitelju onako, kako se on predaje njima: bez pridr- 
žaja i s potpunim pouzdanjem. »Gospodine, što hoćeš, da činim?« Evo me spre- 
man sam ići za tobom, kamogod me pozoveš! 

J. D. I. 

■f 

ZADNJI ROK 

za podmirenje pretplate za Glasnik jest konac trav n^a. 

Kako se vrši pobožnost devet prvih petaka! 

Ta se pobožnost sastoji jednostavno u tom, da vjernik kroz devet mje- 
seci uzastopce primi na prvi petak u mjesecu sv. Pričest i prikaže je kao na- 
knadu božanskom Srcu Isusovu za uvrede, koje mu ljudi nanose u presv. Olt. 
Sakramentu. Nikakve druge molitve nisu propisane, nego svaki može moliti pre- 
ma vlastitoj pofc^)žncsti. Tko se osjeća, da je u milosti Božjoj, nije dužan prije 
te sv. Pričesti, Irao ni inače prije sv. Pričesti, ići na ispovijed, ali ako se nije 
već dulje vremena ispovjedio, dobro će učiniti, ako si dušu u ispovijedi još 

više očisti od lakih grijeha i pogrješaka i tako se što dostojnije pripravi, da 

primi Spasitelja. 

Kod nas mnoge žene imaju »Gospin san« i vele, da će one, koje ga či- 
taju, lakše roditi. Je li grijeh tako što vjerovati! 

»Gospin san« je štetna i praznovjerna knjižica. Štetna je radi toga, što 
sadržaje kojekakve izmišljotine o BI. Gospi, o kojima u Evanđelju nema ni tra- 
ga niti su dostojne Majke Božje, a ta ih knjižica prikazuje kao nepobitnu istinu. 
Praznovjerna je opet radi toga, što se čitanju te knjižice pripisuju kojekakvi 
izvanredni učinci, koje ona ne može imati. Radi toga Crkva zabranjuje čitanje 

toga djela. Tko je u nevolji ili treba koju milost, ima molitvu, da si isprosi, što 

mu treba, a od samog čitanja ove ili one knjige ne će nikome priteći pomoć 
Božja. 

Vjernicima je uopće pod grijeh zabranjeno čitati knjige i knjižice, koje 
izričito rade o vjersk ; m i ćudorednim stvarima, ako takva knjiga nije odobrena od 
crkvene vlasti (Nadbiskupski ili Biskupski Duhovni Stol). (Ta je dozvola otisnuta 
obično odmah na slijedećoj stranici iza naslova, a kadkada i na koncu knjige). 
Zabranjeno je to radi toga, što takve knjige uz koje zrno istine imaju i mnogo 
krivih stvari, pa su vjernici u opasnosti, da budu zavedeni. Ta zabrana vrijedi 
i za one, koji možda misle, da čitanje takvih djela za njih ne predstavlja ni- 
kakvu opasnost, jer zakon je dan općenito za sve radi opće opasnosti pa vri- 
jedi za sve bez iznimke, budući da si nitko ne može utvarati, da je nepokolebiv 
u dobru i potpuno poučen i stalan u istini. Tko dakle ima takvih djela ne smije 
ih čitati, nego ih mora uništiti, da ne stavlja ni sebe ni drugih u opasnost vjerske 
ili ćudoredne zablude. 

Liječnik specijalista izjavljuje mladoj djevojci, da je kratkovidna i da mora 
nositi uvijek očale, ali da joj to ne smeta, da se udade, samo ne smije 
imati više od dvoje djece, jer bi ta kratkovidnost djelovala i na djecu. 
Smije li ona po savjetu liječnika zapriječiti porod ili se barem čuvati djece! 

Čovjek upravo ne može vjerovati, da se i u Nezavisnoj Državi Hrvatskoj 
usuđuje još koji liječnik davati ovakve savjete. Zavrijedio je, da ga -se kazni 
u najmanju ruku radi nesavjesnog vršenja svoje službe, kad daje ovako ne- 
liječničke savjete. Otkada je kratkovidnost i nošenje očala toliko zlo, da je 
bolje, da se djeca uopće ne rađaju, nego da budu kratkovidna? I tko je dosada 
mogao proračunati, kakve će sposobnosti ili mane još nerođena djeca naslijediti 
od roditelja? A napokon zar se ne bi moglo dogoditi, da bi baš i ono dvoje 
djece, kojima taj liječnik velikodušno dozvoljava život, moglo baštiniti od majke 
ne samo kratkovidnost, nego možda donijeti na svijet i kakvo drugo još veće 
zlo? Zbilja kažnjiva drskost, kad se netko usudi ometati Božje planove i navoditi 
roditelje na kršenje ovako svetog Božjeg zakona i to ne iz kakvih istinitih pred- 
viđanja već radi svoje pokvarenosti i materijalističke bezdušnosti, kojoj je užitak 
i lagodan život na ovoj zemlji zadnji razlog življenja. 

A zaslužuje takav nesavjestan liječnik, da bude kažnjen i radi zločina nad 
svojim narodom. Naša država uzima pod svoju zaštitu obitelj i djecu, pa izdaje 
stroge zakone proti svima, koji se usude dignuti ruku na narođeno čedo i pro- 
liti nevinu krv. Jer to je zločin proti narodu, kojemu se ubijaju budući naraštaji, 

=a još je veći zločin proti Bogu, koji prijeti osvetom za nevino prolivenu krv. 
No nije manji neprijatelj svoga naroda ni onaj, koji u svojim materijalističkim 
idejama, koje su roba komunističkog bezbožnog materijalizma, propovijeda neko 
evanđelje uživanja pa dijeli savjete i prijeti kojekakvim izmišljenim opasnostima 
po zdravlje i koječim drugim, samo da odvrati bračne drugove od njihove svete 
dužnosti rađanja djece, na što su se sakramentom sv. ženidbe obvezali. 

Savjesni i uvjereni katolici znadu, da ih Bog nije pozvao na bračni život 
zato, da sebično i životinjski uživaju, nego da u braku služe Bogu i njegovim 
osnovama i surađuju sa Stvoriteljem, ako se njemu svidi. Isto tako znadu oni, da 
je svako grješno čuvanje od djece teška povreda Božjega zakona, koju ne 
može ispričati nikakav razlog, a najmanje plitka uvjeravanja ili prijetnje nesa- 
vjesnih ljudi. 


UZMI 


di 


ili TAJ 


HUnnermann, SVEĆENIK PROGNA- 
NIKA. — Cijena Kn 25.— (Pošf. ček 
39282) — Izdala Knjižnica ».Hrvatske 
Obrane«, Đakovo. 

Mnogo životopisa kršćanskih junaka imamo 
na hrvatskom jeziku, ali ovomu nije lako naći 
para. U napetim slikama opisao je pisac život 
velikoga misionara Damjana de Veustera i 
čitatelj kao u kakvom romanu proživljava 
s budućim apostolom gubavaca njegovu sret- 
nu mladost u tihom Tlamanskom seocu, za- 
divljeno prati nadčovječnu nutarnju borbu u 
srcu plemenitog mladića, da upozna Božje pu- 
tove, kojima ga Providnost želi voditi kroz 
život; sa svetim zanosom promatra oduševlje- 
nog borca Kristova, koji uz velike žrtve izgra- 
đuje svoju dušu prema idealu kršćanske savr- 
šenosti, da posvećen uzmogne ponijeti blagu 
vijest Kristove vjere zapuštenim divljacima. Sto 
on tu sve doživljava i trpi, upravo je nepoj- 
mljivo. A onda najveći korak i najuzvišenija 
žrtva Bogu, kad se mladi misionar posvetio za- 
puštenim gubavcima i dragovoljno se zatočio 
među njih na otok Molokaj, da olakša njihovu 
sudbinu. Na koncu je i sam postao supatnik 
svoje djece i prinio Bogu svoj.:4ivot kao žrtvu 
za spas pogana; umro je i sam od gube. 

Ova je knjiga divna pjesma kršćanskog ju- 
naštva, što se na tako dirljiv način očituje u 
priprostom životu obitelji de Veuster i u srcu 
njezinoga sina Josipa (Damjana) i u žrtvi mla- 
dih ljudi, koji polaze u misije, i u neizreci- 
vim patnjama i odricanjima misionara među po- 
ganima na Havajima. A sve je to prikazano 
tako zanimljivo i divno, te bi čovjek mislio, 
i® ..t° izmišljeni roman. A sve je zbilja. 
Čitateljima Glasnika preporučujemo od srca 
ovu krasnu knjigu. 

A. Benkovič, SV. ANDRIJA — Prvi 
apostol. — Cijena Kn. 2. — Kato- 
lička Mala Knjiga, Župski Ured, Bežlja, 
p. Teslić. 


NOVO! 


I u ova teška vremena nižu se Katoličke 
Male Knjige sve jedna za drugom. U ovoj 
knjižici obradio je pisac život velikog ljubite- 
lja križa sv. Andrije Apostola, kojega je Spa- 
sitelj prvoga pozvao k sebi. Preporučujemo 
našim čitateljima taj lijepi životopis, koji će 
skupa s ostalim knjižicama vlč. g. pisca do- 
prinijeti obnovi naših obitelji u vjerskom 
životu. 

Juraj Kocijanić, SVETI OSVIT HRVAT- 
SKE, Pučki igrokaz u slikama za pro- 
slavu 1300-godišnjice prvih veza Hrvata 
i Katoličke Crkve. — Cijena 15. — Kn., 
note 3. — Kn. — Izdala Akademija 
Regina Apostolorum, Sarajevo, Stadle- 
rova ul. 15. 

Uspomena na onu godinu, kada je prve 
Hrvate obasjalo sunce milosti i posinovljenja 
Božjega, velik je i svet godađaj, koji mora 
zaokupljati i cio hrvatski narod ovih godina. 
Ratna buka i veliki događaji prošle godine 
nisu dopustili, da se ta uspomena proslavi i 
posebnim izvanjskim načinom (Euharistijskim 
Kongresom u Zagrebu), ali tu svečanost treba 
da proslavi ipak svako mjesto u našoj domo 
vini. Preč. g. Juraj Kocijanić želio je pri- 
donijeti nešto, da takve svečanosti što bolje 
uspiju. Napisao je lijep igrokaz, koji obnavlja 
velike događaje iz god. 641., kad se radilo o 
tome, da Hrvati postanu djecom sv. Crkve. 
Igrokaz je već izveden u Samoboru sa veli- 
kim uspjehom. Najprije je bio tiskan kao pod- 
listak u »Katoličkom Tjedniku« (Sarajevo), a 
sada ga je evo »ARA« izdala i kao posebnu 
brošuru. U prilogu nadodan je tekst pjesama, 
koje se pjevaju na vrijeme igrokaza, a opi- 
sana je i svečana praizvedba igrokaza u 
Samoboru popraćena sa četiri slike. 

Igrokaz preporučuje osobito velikodušna 
primjedba pisca otisnuta na 2. strani, da se 
igrokaz smije izvađati i bez posebne dozvole 
pisca uz uvjet, da se ne unesu bitne promjene. 

■■■■■■■■■«■■ 

NOVO! 


R. Plus D. I. 


MOJA SVAGDANJA MOLITVA 


Razmatranja za svećenike . 

Str. 448. Cijena: meko vezano 60 Kn, s post. 64; tvrđo vezano 80 Kn, s pošt^S4. 
Narudžbe prima: Knjižnica Života — Zagreb 1/147 — Palmotićeva' 31 

SLUGA BOŽJI 
PGTAR BARBARIĆ 

maj 


POBOŽNOST PREMA GOSPI. 

Zaista djetinjim srcem i nježnošću štovao je BI. Dj. Mariju 
Sluga Božji Petar Barbarić i to od rane mladosti. Najradije je po- 
kazivao svoju pobožnost prema Majci Božjoj svetom krunicom. Još 
kao pastirče molio je svaki dan po jednu krunicu u čast BI. Dj. Mariji, 
a i kasnije jednu ili dvije krunice dnevice je molio. I on bi je molio 
nesamo u crkvi i u kapelici, nego svagdje, gdje mu se pružila pri- 
goda, a takovu je prigodu imao idući u crkvu, u školu, na igralište 
itd., jer je tada propisana šutnja gojencima. Dan i noć nosio je uza 
se krunicu. Jednom dovuče od kuće u Travnik čitavu vreću velikih 
krunica, kako ih tamošnji narod voli, da se provide oprostima. Siro- 
mašnijima sam bi kupio po koju krunicu. 

Petar je svaki dan, ako nije bio zapriječen bolešću ili čim dru- 
gim, najmanje šest puta pohodio kapelicu BI. Djevice. BI. Dj. Mariju 
nazivao je rado »Premila majka«. Njezin lik stajao je uvijek živo pred 
njim; njegove misli neprestano su lebdjele oko njega. Na pisaoniku 
imao je sliku Gospinu, koju bi češće preko dana poljubio; a ne bi 
prošao na hodniku mimo slike Gospine bez pozdrava ili strelovite 
molitvice. 

Kad je valjalo u svibnju iskititi sliku Majke Božje u razredu, 
nitko nije bio radosniji i revniji od Petra. On je vazda bio jedan od 
onih, koji bi brali cvijeće za vijenac. Čuvstva srca svoga prikazao je 
pjesmicama premiloj si Majci. Kada se po liječniku Židovu morao dati 
jednom pregledati, udari ovome u oči njegov karmelski škapular. 
Petar se nije zarumenio, nego ga je lijepo poljubio i odložio. 

Štovanje BI. Dj. Marije, koju je nježnom ljubavi častio već od 
djetinjstva, u sjemeništu se još više umnožalo. Što nije sve izveo i 
uradio, da unaprijedi čast svoje Nebeske majke! Svim silama je radio 
za Marijinu Kongregaciju u sjemeništu kao prefekt Kongregacije i to 
više primjerom svojim nego govorom. Pozorno je gledao na kongre- 
ganiste, i blago ih opominjao, ako što nije bilo dobro. A i u svom 
zavičaju mnogo je poticao seljake na štovanje BI. Gospe. 

Molba svim čitateljima Glasnika ! 


Mnogi bi čitatelj rado proširio Glasnik Srca Isusova u svojoj 
okolini. Evo jednog vrlo lakog i jednostavnog načina: pošaljite 
Upravi Glasnika adrese svojih znanaca i susjeda, pa će svaki 
od njih dobiti po jedan ovogodišnji broj Glasnika besplatno 
na ogled. Na taj način može Glasnik dobiti lijepi broj novih 
pretplatnika. Molimo sve čitatelje Glasnika, da nam učine tu 
uslugu za ljubav Presvetom Srcu, kojega će preko Glasnika 
mnoge duše uzljubiti. 


Najrašireniji i najljepši molitvenici za svakoga ! 


Srce Isusovo, spasenje naše 

OSMO IZDANJE 

Ovaj je molitvenik vanredno obljubljen, jer sadržaje sve potrebne 
molitve i litanije te opširnu pouku o raznim načinima štovanja 
Božanskog Srca Isusova. Ima i veliki broj prigodnih pjesama. 

Cijena: obični uvez Kn 30, spošt. 33; umjetna koža Kn 100, spošt. 103. 

Srce Isusovo, ufanje naše 

DRUGO IZDANJE 

Vanredno praktičan za*_,sve, koji slabije vide. I ako mu je format 
osrednji i vrlo zgodan, ipak se u njemu nalaze sve obične dnevne 
I misne molitve sa nekoliko litanija. 

Cijena: obični uvez Kn 22, s pošt. 24; umjetna koža Kn 70, s pošt. 72. 

NAPOMENA. Radi nestašice materijala ne možemo molitvenike uvezi- 
vati u platno-zlatorez i kožu-zlatorez. Ostaju samo dvije 
vrsti uveza: obični I umjetna koža, ali bez zlatoreza. 

Sveti Alojzije Sveta Terezi ja 

Molitvenik za dječake Molitvenik za djevojčice 

Oba ova molitvenika za djecu ukusno su izrađena. Papir je odličan, 
uvez elegantan. Molitveničice resi (uz krasnu naslovnu sliku) Šest 
trobojnih sličica. 

Cijena : broširano Kn 5, s pošt. 6; tvrdi uvez Kn 10, s pošt. 11. 

Na svakih 10 naručenih primjeraka Molitvenika dobije se 1 na dar (i 
bez poštarine). 

Narudžbe prima: j. 

UPRAVA GLASNIKA SRCA ISUSOVA, ZAGREB I/14P 
PALMOTICEVA 31 



B ožflnsKO Saće 

Isusovo ! 

PRiKfl i;ujem Ti po 

BeiGRješnom 

Srcu (Da R umu 

sve mo LiTVe * Djem i trpugum ovog« dar« 
u n«Kn«Dti x« n«$e uVReoe i n« Sve one 
n/iK/ine * n« kojg se Ti nGPMST/mo 
PRlK«XUJe§ n/i olt« ru. 0 sobi to Ts IH 
pri K/izujem z/s sv. Crkvu * za smOch Kapu 
i za sve n/iK/ine pRepomičene ČL/inovima 

/IPOSTOL/IT/I mOLITVG* 

t 

OŽU 3 AK 1942 

POSEBNE NAKANE APOSTOLATA MOLITVE : 



6 O^UfJK/I 
PRVI PGT/IK 
nfliHpiDn/i 

sv: PHifesT 


1 N Pačista. A|bj n< Duh pokore 

2 P Simplicije. Sv. Otac 

3 U Kunigunda. Posvećenje braka 

4 S Kazimir. Čistoća naše mladeži. 

5 C Ivan od Križa. Obrać. grješnika 

6 P Perpetua i Felicita. Pobož. S. I. 

7 S Toma Akvinac. Hrvat, bogoslov 

8 N Bezimena. Ivan od Boga. Bolesnici 

9 P Franciska R. Kršć. milosrđe 

10 U 40 mučenika. Katol. neustrašivost 

11 S Eulogije. Pravedni mir u svijetu 

13 P Nicefor. Novoobraćenici 

14 S Matilda. Pomoć siromasima 

15 N Sredopos. l.ujza. Naše Milosrdnice 

16 P Heribert. Mladež u Radnoj Službi 


17 U Patricij. Zimska Pomoć 

18 S Ćiril Jeruz. Crkveni poglavari 


19 C Sv. Josip. Kršćan. među radnicima 

20 P Niceta. Izvršenje uskrsne dužnosti 

21 S Benedikt. Benediktinci i benedik. 

22 N Gluha. Benevenuto. Sveć. zvanja 

23 P Josip Oriol. Korizm. propovijedi 

24 U Gabrijel Arkanđ. Naši na ratištu 

25 S Navješfanje BDM. Marij. Kongreg. 

26 Ć Emanuel. Ljubav među narodima 

27 P Sedam Žalost BDM. Apost. boli 

28 S Ivan Kapistr. Vjera u hrv. narodu 

29 N Cvjetna. Eustazij. Smirenje kod nas 

30 P Ivan Klim, Ublaženje rat. nevolja 

31 U Balbina. Djev. društva Srca Isus. 


ZA ČLANOVE APOSTOLATA MOLITVE: Potpun oprost jednog petka I još jednog 
po volji odabranog dana. Na dan pomirbene sv. Pričesti. Na blagdan mjes. zaštitnika. 
ZA ČLANOVE BRATOVŠTINE PRESVETOG SRCA ISUSOVA: Potpun oprost prvoga 
petka i nedjelje, i još jednog po volji odabranog dana. 


